Fernando Alonso

Fernando Alonso Díaz (s. 29. heinäkuuta 1981 Oviedo, Asturia) on espanjalainen rata-autoilija ja Formula 1 -sarjan kaksinkertainen maailmanmestari.

Alonso oli aikanaan Formula 1 -sarjassa nuorin GP-voittaja, paalupaikalle ajanut kuljettaja, maailmanmestari ja tuplamaailmanmestari. Ensimmäisellä maailmanmestaruudellaan vuonna  hän nostatti formulabuumin Espanjassa, etenkin kotiseudullaan Oviedossa.

Alonso on ajanut F1-kuljettajista kautta aikain eniten kierroksia.

Alonso myös omistaa vaatemerkki Kimoan.

Alonson kuntovalmentajina ovat toimineet Fabrizio Borra (2001–2024) ja Edoardo Bendinelli (2003–). 

 Uran alku 
Karting-mestaruuden jälkeen Alonso siirtyi Formula Nissan -sarjaan, jossa hän voitti mestaruuden kaudella 1999.

Kaudelle 2000 Alonso siirtyi International Formula 3000 -sarjaan, jossa hän sijoittui yhteispisteissä neljänneksi.

Formula 1 -tallipäällikkö Flavio Briatore otti Alonson siipiensä suojiin ja järjesteli tälle paikan Minardin kilpakuljettajaksi kaudelle .

 Formula 1 
 Uran alku Minardilla (2001) 
19-vuotias Alonso oli debyyttikilpailussaan kaikkien aikojen kolmanneksi nuorin Grand Prix-viikonloppuun osallistunut kuljettaja. Minardin auto oli kuitenkin hidas, eikä Alonso saavuttanut avauskaudellaan yhtäkään MM-pistettä. Kauden lopputuloksissa Alonso hävisi kokeneelle tallikaverilleen Tarso Marquesille, joka sijoittui kaksi kertaa yhdeksänneksi Alonson sijoituttua kerran kymmenenneksi.

 Renault (2003–2006) 
 Kaudet 2002–2003: testikuljettajasta kilpailuihin 
Tallipäällikkö Flavio Briatore otti Alonson johtamansa Renault-tallin testikuljettajaksi kaudeksi . Kaudella  Alonso nousi Renault’n kilpakuljettajaksi. Alonso ajoi F1-uransa ensimmäiset MM-pisteet Australiassa, missä hän sijoittui seitsemänneksi. Hän ajoi uransa ensimmäisen paalupaikan Malesian osakilpailussa, sijoittuen kilpailussa kolmanneksi. Uran avausvoitto tuli Unkarin GP:ssä, jonka myötä Alonsosta tuli kaikkien aikojen ensimmäinen espanjalainen osakilpailuvoittaja F1-sarjassa. Kauden lopputuloksissa Alonso sijoittui 55 MM-pisteellään kuudenneksi.

 Kausi 2004 
Kausi 2004 oli MM-sarjan neljännestä sijasta ja neljästä palkintokorokesijoituksesta huolimatta Alonson osalta hieman odotettua vaisumpi. Hän ei yltänyt Renault-autolla voittotaistoon kuin ainoastaan Ranskan GP:ssä, jossa joutui paalupaikastaan huolimatta lopulta antautumaan Michael Schumacherille 8,3 sekunnin erolla. Alonso oli pisteissä tallikaverinsa Jarno Trullin takana siinä vaiheessa kun Trulli lähti tallista, sen jälkeen tulleet kolme pistesijaa nostivat Alonson kauden kokonaissijoituksen Trullin ohi.

 Kausi 2005 
Kaudella 2005 Alonson menestys synnytti Espanjassa todellisen formulabuumin. Alkutahdit maailmanmestaruudelle Alonso löi voittamalla kolme kauden neljästä ensimmäisestä kilpailusta. Vaikka Alonso ei sen jälkeen useinkaan yltänyt McLarenin Kimi Räikkösen vauhtiin, ajoi hän taktisesti viisaasti ja hyödynsi Räikkösen epäonnen. Alonso otti kauden aikana seitsemän voittoa ja nousi peräti 15 kertaa palkintokorokkeelle. Suoritusvarmuus takasi sen, että hänestä kruunattiin siihen asti kaikkien aikojen nuorin F1-maailmanmestari 24 vuoden ja 58 päivän ikäisenä kauden kolmanneksi viimeisessä osakilpailussa. Sen jälkeen Alonson ja Renault’n ei tarvinnut enää vältellä riskejä. Japanin Suzukassa Alonso antoi oivan näytön ohitustaidoistaan ohittamalla ulkokautta Michael Schumacherin nopeassa 130R-mutkassa.

 Kausi 2006 
Kaudella 2006 Alonso taisteli pääasiassa Michael Schumacheria vastaan. Yhdeksän palkintosijan putki kauden alussa siivitti Alonson vankkaan MM-johtoon, jonka Schumacher kuitenkin kuroi umpeen Ferrarin raivoisan kehitystyön johdosta. Kauden aikana Formula 1 -sarjan kattojärjestö FIA kielsi Renault’n massavaimentimet, koska ne olivat aerodynaamisesti liikkuva ratkaisu, jollaiset olivat kiellettyjä. Renault kärsi massavaimentimien kieltämisestä lähes koko loppukauden. Italian GP:ssä Alonso pudotettiin viidenneltä paikalta 10. lähtöruutuun, koska tuomaristo katsoi hänen estelleen Felipe Massaa aika-ajossa. Tuomariston päätös sai joidenkin lajin asiantuntijoiden tuomion, koska väitettiin myös, että Alonson ja Massan välimatka olisi pysynyt koko ajan usean sadan metrin mittaisena. Japani käänsi kuitenkin MM-taiston Alonson eduksi, kun johdossa ajaneen Schumacherin Ferrariin sattui moottoririkko. Alonso varmisti toisen maailmanmestaruutensa ajamalla Brasilian päätöskilpailussa toiseksi tullen kaikkien aikojen nuorimmaksi tuplamaailmanmestariksi.

 McLaren (2007) 
pienoiskuva|vasen|Alonso sijoittui kolmanneksi Belgian GP:ssä 2007.
Renault’n epävarmuus tulevaisuudesta sai Alonson vaihtamaan McLarenille kolmen vuoden sopimuksella. McLarenilla Alonsoa odotti suuri haaste, sillä edellisinä vuosina McLarenin suoritustaso ei ollut maineikkaan tallin edellyttämällä tasolla. Edellisellä kaudella McLarenilla ei voitettu yhtään kilpailua ja viimeisimmän maailmanmestaruuden McLarenille oli tuonut Mika Häkkinen kaudella 1999. Tallikaveriksi Alonso sai tulokaskuljettaja Lewis Hamiltonin.
pienoiskuva|right|Alonso palkintokorokkeella Britannian GP:ssä 2007. Hän sijoittui toiseksi.
Kaudella  Alonso otti voitot Malesian, Monacon, Euroopan ja Italian osakilpailuista. Monacossa Alonso ajoi myös kauden ensimmäisen paalupaikkansa ja kilpailun nopeimman kierroksen. Monacon kilpailun jälkeen Alonso johti MM-sarjaa ja tallikaveri Lewis Hamilton oli tasapistein toisena. Unkarin GP:ssä Alonso ajoi aika-ajojen kolmannessa osiossa nopeimman ajan, mutta hänet pudotettiin tuomariston päätöksellä kuudenneksi rangaistuksena Hamiltonin viivyttämisestä varikolla. Unkarin kilpailuviikonloppu toi samalla kaikkien tietoon Alonson ja tallipäällikkö Ron Dennisin tulehtuneet välit. Kauden aikana Alonso väitti tallin suosivan brittikuljettaja Hamiltonia ja vihjaili tallin jopa sabotoineen autoaan. Alonson kautta sävytti riitojen lisäksi myös vakoiluskandaali, jonka takia talli menetti kaikki valmistajien MM-sarjan pisteensä.

Japanin GP näytti kääntävän mestaruustaistelun Hamiltonin eduksi, kun hän ajoi voittoon kaatosateen sävyttämässä kilpailussa ja Alonso joutui keskeyttämään ulosajon seurauksena. Vielä viimeisessä kilpailussa Alonsolla oli teoreettinen mahdollisuus voittaa mestaruus. Hän ajoi kolmanneksi kauden päättäneessä Brasilian GP:ssä, jossa Ferrarin Kimi Räikkönen voitti maailmanmestaruuden yhden pisteen erolla Hamiltoniin ja Alonsoon. Marraskuussa 2007 McLaren ilmoitti purkaneensa Fernando Alonson sopimuksen yhteisymmärryksessä kuljettajan kanssa. Näin ollen alun perin kolmeksi vuodeksi tehty sopimus jäi yhden kauden mittaiseksi.

 Paluu Renault’lle (2008–2009) 
 Kausi 2008 
Alonso palasi kaudeksi 2008 takaisin Renault’lle. Tallipäällikkö Flavio Briatoren odotukset olivat kovat kaudelle lähdettäessä, sillä hän uskoi Alonson palauttavan Renault’n takaisin voittojen tielle. Alonso antoi julkisuuteen lausunnon, jonka mukaan hänen sopimuksensa Renault’n kanssa olisi yksivuotinen, mikäli Renault ei kykenisi toimittamaan hänelle kilpailukykyistä autoa kaudeksi 2009.

Ensimmäisessä kilpailussa Alonso onnistui ajamaan neljänneksi, mutta jo seuraavissa kilpailuissa todelliset voimasuhteet alkoivat näkyä, kun Alonso onnistui nappaamaan vain kaksi pistettä. Tämän takia Alonso alkoi jo vihjailla sopimuksensa pykälästä, jonka mukaan hän olisi vapaa kärkitallien käyttöön seuraavana vuonna. Ennen kauden neljättä kilpailua Ferrarin toimitusjohtaja Stefano Domenicalli antoi kuitenkin lausunnon, ettei Alonsoa tultaisi näkemään Ferrarilla Kimi Räikkösen tallikaverina, johtuen Alonson myrskyisästä kaudesta McLarenilla, jolloin Alonso osoitti kykenemättömyytensä tiimipeliin tallin hyväksi.

Kotiradallaan Espanjan GP:ssä Alonso onnistui ensimmäisen kerran väläyttämään Renault’n potentiaalia kilpa-autona ajettuaan toiseksi aika-ajossa, vaikkakin pienellä polttoainekuormalla. Kilpailu ei kuitenkaan mennyt hyvin, kun Felipe Massa ohitti Alonson heti lähdössä ja varikkokäyntinsä jälkeen hän oli pudonnut jo monta sijaa. Alonson kilpailu päättyi moottoririkkoon.
pienoiskuva|left|Alonso ajaa ensimmäistä kertaa Valencian katuradan kotiyleisön edessä 2008.

Loppukaudesta Alonso onnistui voittamaan ensimmäistä kertaa järjestetyn Singaporen GP:n, joka ajettiin iltakilpailuna. Voittoa edesauttoi Alonson varikkopysähdyksen jälkeen alkanut turva-autojakso, jonka aiheutti hänen tallikaverinsa Nelson Piquet’n ajama kolari; Piquet ajoi seinään tallin käskystä. Tapauksesta nousi kohu vuotta myöhemmin ja sitä seurasi oikeudenkäynti, jossa Alonso todettiin syyttömäksi tahalliseen kolarointiin. Kilpailun tuloksia ei muutettu tapauksen johdosta. Tapaus tunnetaan F1-piireissä nimellä Renault-skandaali.

Myös seuraavaksi ajetussa Japanin GP:ssä Alonso ajoi voittoon, kun Lewis Hamilton, Felipe Massa ja Heikki Kovalainen putosivat kärjestä. Kilpailun jälkeen Jody Scheckter, vuoden 1979 maailmanmestari, ilmoitti avoimesti haluavansa korvata Ferrarin Kimi Räikkösen Alonsolla.

 Kausi 2009 
pienoiskuva|right|Fernando Alonso Belgiassa 2009.
Kauden 2009 avauskilpailussa Australian GP:ssä Alonso ajoi viidenneksi. Malesiassa sadekilpailussa Alonson sijoitus oli 11. Kiinassa hän oli yhdeksäs, Bahrainissa kahdeksas ja kotiyleisönsä edessä Espanjan GP:ssä hän oli viides. Monacon GP:ssä hän oli seitsemäs, muiden keskeytyksien auttamana. Kahdessa seuraavassa kilpailussa hän ei ollut pisteillä, mutta Saksassa hän teki hienon nousun seitsemänneksi ajaen kilpailun nopeimman kierroksen. Unkarin GP:ssä Alonso lähti paalupaikalta, mutta keskeytti renkaan irrottua. Singaporessa Alonso ajoi kauden ainoan palkintosijansa.

 Ferrari (2010–2014) 
 Kausi 2010 
Ferrari lähti kauteen yhtenä ennakkosuosikeista. Kauden ensimmäisissä aika-ajoissa Bahrainissa Alonso (3.) hävisi tallikaverilleen Massalle (2.), mutta onnistui ohittamaan tämän heti lähdön jälkeisissä mutkissa. Alonso lopulta voitti ensimmäisen Ferrari-kilpailunsa, kun paalupaikalta lähtenyt ja pitkään kärjessä ajanut Sebastian Vettel joutui hidastamaan vauhtiaan teknisten ongelmien vuoksi. Alonso on Juan Manuel Fangion, Nigel Mansellin ja Kimi Räikkösen jälkeen neljäs kuljettaja, joka on onnistunut saavuttamaan voiton heti ensimmäisessä Ferrarilla ajamassaan kilpailussa. Kausi jatkui tasaisesti, mutta Alonso ei onnistunut nousemaan mukaan voittotaisteluihin. Kiinan GP:ssä Alonso lähti kolmannesta lähtöruudusta, mutta otettuaan varaslähdön hänelle tuomittiin varikon läpiajorangaistus. Myöhemmin kilpailussa hän ohitti tallikaverinsa Massan varikkosuoralla, minkä arvioitiin vaikuttavan kuljettajien keskinäisiin väleihin. Massa kuitenkin kiisti tämän.
Espanjan GP:ssä Alonso lähti neljännestä ruudusta ja nousi varikkopysähdysten aikana Red Bullin Sebastian Vettelin ohi kolmanneksi. Toisena ajaneen Lewis Hamiltonin keskeytettyä rengasrikkoon Alonso nousi toiseksi saavuttaen Ferrari-uransa toisen palkintopallisijoituksen. Saksan kilpailussa Alonso ajoi kyseenalaisen voiton, kun Felipe Massa hidasti vauhtiaan päästäen Alonson edelleen. Italian GP:ssä Alonso otti voiton, kun hän ohitti varikkokäyntien jälkeen Jenson Buttonin. Alonso voitti myös Singaporessa. Korean kilpailun voitollaan Alonso siirtyi 11 pisteen johtoon Mark Webberin ja Sebastian Vettelin keskeytettyä kilpailussa. Brasilian kilpailussa Alonso ajoi kolmanneksi.

Kauden viimeiseen kilpailuun Abu Dhabiin Alonso lähti MM-sarjan kärjessä kun maailmanmestaruudesta taisteli viimeisessä kilpailussa poikkeuksellisesti neljä kuljettajaa. Lähdössä Alonso putosi Jenson Buttonin taakse ja varikkokäynnin jälkeen Vitali Petrovin taakse. Alonso ei pystynyt ohittamaan Petrovia ja sijoittui kilpailussa seitsemänneksi. Hän hävisi maailmanmestaruuden Sebastian Vettelille neljällä pisteellä.

 Kausi 2011 
Kauden ensimmäisissä kilpailuissa Ferrari ei pystynyt haastamaan ylivoimaisia Red Bullin autoja ja näin kolme ensimmäistä kilpailua oli vain jäännöspisteiden keräämistä. Kauden neljännessä Turkin GP:ssä Alonso ajoi Ferrarille kauden ensimmäisen palkintokorokesijan sijoituttuaan kolmanneksi. Espanjan GP:ssä Alonso sai hyvän lähdön ja johti kilpailua ensimmäistä kertaa kauden aikana, mutta joutui lopulta antautumaan viidenneksi. Monacossa Alonso ajoi toiseksi häviten niukasti Sebastian Vettelille. Sateisessa Kanadan GP:ssä Alonson kilpailu päättyi keskeytykseen Jenson Buttonin osuttua häneen. Euroopan GP:ssä Alonso ajoi jälleen toiseksi. Britannian GP:ssä Alonso ajoi itselleen ja Ferrarille kauden ensimmäisen voiton. Voitto jäi Alonson kauden ainoaksi. Alonso sijoittui lopulta neljänneksi MM-taulukossa.

 Kausi 2012 
Talvitesteissä Ferrari oli epäonnistunut pahasti autonsa kehitystyössä, joka näkyi myös kauden avauskilpailussa. Alonso jäi aika-ajoissa 12:s lähtöruutuun. Kilpailussa hän kuitenkin pystyi parantamaan asemiaan ja oli maalissa viidentenä. Kauden toisessa osakilpailussa Malesian GP:ssä Alonso starttasi ruudusta 9. Kilpailussa hän onnistui sateen ansiosta oikealla rengasvalinnalla nousemaan kilpailun kärkeen. Hänen takanaan toisena ajanut Sauberin Sergio Pérez oli selvästi Alonson Ferraria nopeampi ja oli lähellä viedä Alonsolta voiton. Alonso kuitenkin otti kilpailun voiton, vaikka auto ei ollut selvästikään joukon nopeimpia. Kiinan GP:ssä Alonso jäikin yhdeksänneksi ja Bahrainin GP:ssä seitsemänneksi. Espanjan GP:ssä Alonso yllätti ajamalla kolmanteen lähtöruutuun, mutta nousi eturiviin Lewis Hamiltonin rangaistuksen myötä. Kilpailussa Alonso ajoi toiseksi, kun Williamsilla ajanut Pastor Maldonado ajoi voittoon. Euroopan GP:ssä Alonso nousi voittoon, kun kilpailua pitkään ylivoimaisesti johtanut Sebastian Vettel keskeytti moottoririkkoon. Voitollaan Alonso nousi MM-sarjan kärkeen. Saksassa Alonso ajoi paalulle ja voitti kilpailun. Belgian GP:ssä Alonso koki kauden ensimmäisen keskeytyksensä jouduttuaan mukaan rajuun lähtökolariin. Samalla katkesi myös hänen 23 peräkkäisen pistesijan putki, eikä hän näin ollen yltänyt rikkomaan Schumacherin 24 peräkkäisen pistesijan ennätystä. Alonso keskeytti myös Japanin GP:n rengasrikon aiheuttamaan pyörähdykseen. Loppukauden Alonso ajoi tasaisia palkintosijoja sijoittuen lopulta MM-sarjan toiseksi häviten mestaruuden Sebastian Vettelille kolmella pisteellä.

 Kausi 2013 
pienoiskuva|Alonso Malesian GP:n harjoituksissa kaudella 2013.
Alonso aloitti kauden avauskilpailussa Australiassa kakkossijalla. Malesian GP:ssä hän joutui keskeyttämään etusiiven hajottua osuessaan Sebastian Vettelin autoon. Kiinan GP:ssä Alonso lähti kilpailuun kolmannesta ruudusta, ollen ensimmäistä kertaa nopeampi tallikaveriaan Felipe Massaa, joka oli ollut häntä nopeampi neljässä peräkkäisessä aika-ajossa. Kilpailussa Alonso ohitti paalulta lähteneen Lewis Hamiltonin ja karkasi tämän jälkeen omille teilleen ajaen kilpailun voittoon. Bahrainissa Alonson kilpailu meni pilalle avattavan takasiiven jäädessä jumiin. Hän jäi kilpailussa kahdeksanneksi. Espanjan GP:ssä Alonso lähti viidennestä ruudusta, josta hän sai hyvän lähdön nousten lähdön jälkeen kolmanneksi. Myöhemmin Alonso ohitti edellä olevat Nico Rosbergin ja Sebastian Vettelin, ajaen kilpailun voittoon.

Japanin GP:ssä Alonso teki uuden ennätyksen ohittamalla Michael Schumacherin 1 568 pisteen piste-ennätyksen. Alonso juhlisti ennätystään seuranneessa Intian GP:ssä erikoismaalatulla kypärällä, jota La Republica -lehden blogisti Marco Mensurati piti asiattomana. Schumacher ajoi suurimman osan MM-pisteistään aiemman pistelaskutavan aikana, jolloin voitosta sai 15 pistettä uutta systeemiä vähemmän. Kyseisessä kilpailussa Alonso jäi pisteiden ulkopuolelle 11:nneksi.

Alonso oli palkintokorokkeella yhdeksässä osakilpailussa, muttei kyennyt voittamaan Espanjan GP:n jälkeen. MM-pisteissä hän sijoittui toiseksi kolmannen kerran urallaan.

 Kausi 2014 
Kaudella 2014 Kimi Räikkönen siirtyi Alonson tallikaveriksi Felipe Massan siirryttyä Williamsille. Kauden alussa selvisi ettei Ferrari-auton nopeus riittänyt haastamaan kärkitalleja. Alonso ajoi kauden ensimmäisen palkintosijansa Kiinan GP:ssä. Unkarin GP:ssä Alonso oli ajamassa voittoon, kunnes Red Bullin Daniel Ricciardo ohitti hänet kilpailun lopussa kolme kierrosta ennen maalia. Alonso sijoittui lopulta kilpailun toiseksi. Italian kilpailussa Alonso joutui keskeyttämään moottoririkkoon. Samalla Alonson ennätyksellinen 86 kilpailun peräkkäinen putki ilman teknisestä viasta johtunutta keskeytystä katkesi. Alonso ei saavuttanut kauden aikana yhtään voittoa. Pisteissä Alonso sijoittui sarjan kuudenneksi. Kauden jälkeen ilmoitettiin Alonson lähtevän Ferrarilta McLarenille, jossa hän kilpaili edellisen kerran kaudella 2007.

 Paluu McLarenille (2015–2018) 
pienoiskuva|Alonso McLaren Hondan ratissa kotikilpailussaan Espanjan GP:ssä 2015.

 Kausi 2015 
Alonso siirtyi takaisin McLarenille, joka siirtyi Hondan moottoreihin yli 20 vuoden tauon jälkeen. Alonso korvasi tallissa tanskalaisen Kevin Magnussenin, joka siirtyi takaisin tallin varakuljettajaksi. Alonson tallikaverina ajoi Jenson Button. Alonso kärsi Barcelonan talvitesteissä sattuneessa ulosajossa aivotärähdyksen, jonka seurauksena hän ei saanut lääkäreiltä lupaa osallistua kauden avauskilpailuun. Malesiassa Alonso joutui keskeyttämään. Bahrainissa Alonso ajoi 11:nneksi. Itävallan GP:ssä Alonso joutui keskeyttämään jo avauskierroksella kolariin Kimi Räikkösen kanssa. Vasta kauden yhdeksännessä kilpailussa Britanniassa Alonso saavutti kauden ensimmäisen pisteensä sijoittuen 10:nneksi. Unkarissa Alonso ajoi viidenneksi saavuttaen 10 MM-pistettä.

Alonso joutui keskeyttämään Italiassa ja Singaporessa, mutta oli yhdestoista seuraavissa kolmessa osakilpailussa, jääden sijan päähän pistesijasta. Meksikossa Alonson matka jäi kesken jo avauskierroksella tehojen hävittyä hänen autosta. Abu Dhabissa ensimmäisessä mutkassa Alonso osui yhteen Pastor Maldonadon kanssa ja sai varikonläpiajorangaistuksen. Maalissa Alonso oli 17:s.

Alonso keräsi kauden aikana 11 pistettä sijoittuen MM-sarjan 17:nneksi. Hänen kauden parhaaksi sijoitukseksi jäi Unkarin GP:n viides sija.

 Kausi 2016 
Alonso ajoi rajun kolarin heti ensimmäisessä osakilpailussa Melbournessa Australiassa, kun hän yritti ohittaa Haas-tallin Esteban Gutiérrezia. Alonso osui Gutiérrezin takapyörään, menettäen auton hallinnan, jonka jälkeen auto lähti lennossa pyörimään turva-alueelle ja pysähtyi vasta betonivalliin. Alonsolla oli törmäyshetkellä vauhtia 312 km/h ja kolarissa häneen kohdistui 46 G:n voima. Hän joutui sivuun seuraavasta Bahrainin osakilpailusta, koska ei läpäissyt lääkärintarkastusta ja hän joutui vielä uudelleen lääkärintarkastukseen ennen seuraavaa Kiinan GP:tä. Pistetilinsä Alonso avasi Venäjällä ajaen kuudenneksi. Monacon GP:ssä Alonso oli viides. Italiassa Alonso ajoi ensimmäisen nopeimman kierroksensa McLaren-paluunsa jälkeen. Yhdysvaltain GP:ssä Alonso ajoi jälleen viidenneksi sivuten kauden parasta sijoitustaan. Alonso saavutti kauden aikana 54 pistettä.

 Kausi 2017 
Kausi 2017 alkoi Alonson kannalta huonosti johtuen Hondan moottoriyksikön epäluotettavuudesta. Alonso ajoi kauden ensimmäiset pisteensä vasta Azerbaidžanissa, jossa hän oli yhdeksäs. Unkarin GP:ssä Alonso sijoittui kuudenneksi, ajaen yllättäen myös kilpailun nopeimman kierroksen. Alonso saavutti kauden aikana 17 pistettä. Kauden jälkeen Alonso solmi jatkosopimuksen McLarenin kanssa tallin päätettyä vaihtaa Hondan moottorit Renault’n moottoreihin kaudelle 2018.

 Kausi 2018 
Kausi lähti Alonsolla kohtuullisesti liikkeelle, kun hän onnistui saamaan pisteitä kauden viidestä ensimmäisestä kilpailusta. McLaren osoittautui tosin hitaaksi, ja F1-sarjan kesätauolla Alonso ilmoitti jättävänsä Formula 1 -sarjan kauden 2018 jälkeen. Alonso keräsi viimeisellä F1-kaudellaan 50 pistettä, parhaana tuloksenaan Australian GP:n viides sija, mutta F1-ura päättyi kuuteen peräkkäiseen pisteettömään kilpailuun. Alonso voitti tallikaverinsa Stoffel Vandoornen kaikissa kauden 21 aika-ajossa, vaikka aika-ajojen kymmenen parhaan joukkoon Alonso pääsi vain kahdesti koko kauden aikana.

 Kausi 2019 
Alonso toimi McLarenin lähettiläänä kaudella 2019. PR- ja markkinointitöiden lisäksi Alonso avusti tallin insinöörejä ja ajoi muun muassa rengastestejä. Tammikuussa 2020 McLaren ilmoitti, että yhteistyö Alonson kanssa Formula 1:ssä on päättynyt.

 Toinen paluu Renault’lle (2021–2022) 
 Kausi 2021 
Heinäkuussa 2020 Renault ilmoitti, että Alonso ajaa nimensä Alpine F1 Team -nimiseksi muuttuvassa tallissa kausilla 2021–2022. Kaudella 2021 Alonson tallikaverina ajoi Esteban Ocon. Kauden avauskilpailussa Bahrainissa Alonso joutui keskeyttämään tekniseen vikaan. Seuraavassa Emilia-Romagnan GP:ssä Alonso ajoi maaliin sijalla 11, mutta hän nousi Räikkösen rangaistuksen myötä viimeiselle pistesijalle kymmenenneksi. Unkarin GP:ssä Alonso ajoi neljänneksi hänen tallikaverinsa Oconin voittaessa kilpailun. Qatarin GP:ssä Alonso ajoi kolmanneksi. Palkintosija oli hänelle ensimmäinen sitten Unkarin GP:n 2014. Alonso ei kuitenkaan rikkonut Alexander Wurzin ennätystä pisin aika kahden palkintosijan välillä (2 842 päivää), vaikka Alonsolla palkintosijojen välillä oli 105 kilpailua, mikä oli uusi ennätys. Alonso keräsi kauden aikana yhteensä 81 pistettä sijoittuen sarjan kymmenenneksi.

 Kausi 2022 
Alonso aloitti kauden ajamalla yhdeksänneksi Bahrainin GP:ssä. Espanjan kilpailusta eteenpäin Alonso ajoi kymmenen peräkkäistä pistesijaa parhaina tuloksinaan Britannian ja Belgian GP:n viidennet sijat. Ranskan GP:ssä Alonsosta tuli eniten GP-kierroksia ajanut kuljettaja. Singaporen GP:ssä Alonso ohitti Kimi Räikkösen eniten kilpailuja ajaneena F1-kuljettajana. Yhdysvaltain GP:ssä Alonso ajoi seitsemänneksi vaikka kolaroi kilpailun aikana rajusti Lance Strollin kanssa, mutta sai kilpailun jälkeen 30 sekunnin aikarangaistuksen hänen ajettua vaurioituneella autolla kilpailun maaliin, mikä pudotti hänet pisteiden ulkopuolelle. Alonso sai myöhemmin sijoituksensa takaisin Alphinen protestin mentyä läpi. Sao Paulon GP:ssä Alonso ajoi viidenneksi. Alonso ajoi kauden aikana 81 pistettä, saman verran kuin viime kaudella sijoittuen sarjan yhdeksänneksi.

 Aston Martin (2023–) 
 Kausi 2023 
Alonso allekirjoitti kaksivuotisen sopimuksen Aston Martin -tallin kanssa heinäkuussa 2022. Alonsosta tuli näin historian eniten F1-kausia ajanut kuljettaja hänen aloittaessa jo uransa 20:nnen F1-kautensa. Alonso ajoi kauden  avauskilpailussa Bahrainissa kolmanneksi. Kauden toisessa kilpailussa Saudi-Arabiassa Alonso starttasi kilpailuun eturivistä ja johti kilpailua kolmen kierroksen ajan ja hän ajoi kilpailussa jälleen kolmanneksi ajaen uransa sadannen palkintosijan tullen historian kuudenneksi 100 palkintosijaa ajaneeksi kuljettajaksi. Kilpailun jälkeen Alonso sai 10 sekunnin aikarangaistuksen, koska hän oli ajanut autonsa lähtöruudukkoon väärin ja sai tästä 5 sekunnin aikarangaistuksen, jonka hän suoritti varikkokäyntinsä aikana, mutta tallin mekaanikko oli koskenut tunkilla Alonson autoa virheellisesti ennen ajan loppumista, minkä tuomaristo katsoi rikkeeksi. Aston Martin teki tapauksesta protestin, joka meni läpi ja Alonso sai lopulta pitää sijoituksensahttps://www.formula1.com/en/latest/article.breaking-alonso-loses-p3-and-100th-f1-podium-after-receiving-10s-penalty-in.4QbFJtlN8sUWqQXt4jJmmR.html Australian GP:ssä Alonso ajoi kolmantena, kunnes kilpailu keskeytettiin vain kaksi kierrosta ennen loppua Kevin Magnussenin kolarin seurauksena. Uusintalähdössä Alonso pyörähti Carlos Sainzin osuttua häneen, mutta koska kilpailu keskeytettiin jälleen kolarien seurauksena, Alonso sai lähteä uusintalähtöön kolmannelta sijalta. Alonso ajoi lopulta maaliin kolmantena ajaen kolmannen peräkkäisen palkintosijansahttps://web.archive.org/web/20230409110829/https://www.skysports.com/f1/news/12433/12847996/australian-gp-max-verstappen-holds-off-lewis-hamilton-for-victory-after-wild-finish-to-chaotic-race. Edellisen kerran Alonso oli ajanut kolme peräkkäistä palkintosijaa kaudella 2013. Miamin GP:ssä Alonso ajoi kolmanneksihttps://www.formula1.com/en/results.html/2023/races/1208/miami.race-result.html ja Monacon GP:ssä toiseksihttps://web.archive.org/web/20230605013731/https://www.autosport.com/f1/news/f1-monaco-gp-verstappen-survives-late-rain-to-win-as-alonso-gambles/10474817/. Kanadan GP:ssä Alonso ajoi toiseksi ohittaen Kimi Räikkösen uralla ajettujen palkintosijojen määrässähttps://web.archive.org/web/20230616234535/https://www.formula1.com/en/results.html/2023/races/1212/canada/race-result.html. Hollannin GP:ssä Alonso sijoittui toiseksi ja ajoi myös kilpailun nopeimman kierroksen, mikä oli hänen ensimmäinen kilpailussa ajettu nopein kierros sitten Unkarin GP:n 2017Fastest lap award of the 2023 Dutch Grand Prix goes to Fernando Alonso. Yhdysvaltain ja Meksikon GP:ssä Alonso joutui keskeyttämään. São Paulon GP:ssä Alonso ajoi jälleen kolmanneksi. Alonso keräsi kauden aikana 206 pistettä sijoittuen sarjan neljänneksi, mikä oli hänen tilastollisesti paras sijoituksensa sitten kauden 2013.

 Kausi 2024 
Kaudella  Aston Martin ei ollut niin kilpailukykyinen kuin edellisellä kaudella. Alonso ei saavuttanut kauden aikana yhtäkään palkintosijaa parhaana tuloksenaan Saudi-Arabian GP:n viides tila. Alonso ajoi myös kilpailun nopeimman kierroksen Kiinan GP:ssä ja Itävallan GP:ssä. Alonso saavutti kauden aikana 70 pistettä sijoittuen sarjan yhdeksänneksi. 

 Kausi 2025 
Kaudella  Alonso jatkoi Aston Martinin kuljettajana parhaana tuloksenaan Unkarin GP:n viides sija. Alonso keräsi kauden aikana 56 pistettä sijoittuen sarjan kymmenenneksi.

 IndyCar Series 
 Kausi 2017 
Alonso ajoi McLaren Honda Andretti -tallin autolla Indianapolis 500 -kilpailun. Alonso johti kilpailua tietyissä vaiheissa ja hänellä oli jopa mahdollisuus ajaa kilpailun voitosta, mutta hänen kilpailunsa päättyi seitsemänneltä sijalta moottoririkkoon 21 kierrosta ennen maalia ja hänet luokiteltiin sijalle 24. Kilpailun voitti entinen Formula 1 -kuljettaja Takuma Satō Andretti Hondallaan.

 Kausi 2019 
Alonso koetti osallistua McLaren Chevroletilla vuoden 2019 Indianapolis 500 -kilpailuun. Vauhtia ei kuitenkaan löytynyt ja Alonso karsiutui kilpailusta ollessaan aika-ajoissa 36:sta osallistujasta 34:s. Karsiutumisen takia Alonso ei päässyt ajamaan kilpailua.

 Kausi 2020 
Alonso ajoi vuonna 2020 Indy 500 kilpailussa sijalle 21. Kilpailu päättyi ennenaikaisesti Spencer Pigotin rajuun kolariin kierroksella 194.

Le Mansin 24 tunnin ajot
Vuonna 2018 Alonso osallistui yhdessä Sébastien Buemin ja Kazuki Nakajiman kanssa Le Mansin 24 tunnin ajoon, jonka he voittivat Toyotan autolla.

 Formula 1 -tulokset 
 Maailmanmestari 2005, 2006
 MM-sarjan toinen 2010, 2012, 2013
 MM-sarjan kolmas 2007

 Kaudet numeroina 
pienoiskuva|Alonso voitti Singaporen GP:n 2008.
 Kausi  Talli  Sijoitus KilpailutPisteetVoitotPalkinto-pallisijatPaalu-paikatNopeimmatkierroksetPistesijat   Minardi-European  23.  17  0  0  0  0 00   Renault  6.  16  55  1  4 2  1  11   Renault  4.  18  59  0  4  1  0  12   Renault  1.  19 (18 starttia)  133  7  15  6  2  16   Renault  1.  18  134  7  14  6  5  16   McLaren-Mercedes  3.  17  109  4  12  2  3  16   Renault  5.  18  61  2  3  0  0  12   Renault  9.  17  26  0  1  1  2  8   Ferrari  2.  19  252  5  10  2  5  16   Ferrari  4.  19  257  1  10  0  1  18   Ferrari  2.  20  278  3  13  2  0  18   Ferrari  2.  19  242  2  9  0  2  17   Ferrari  6.  19  161  0  2  0  0  17   McLaren-Honda  17.  18  11  0  0  0  0  2   McLaren-Honda  10.  20  54  0  0  0  1  9   McLaren-Honda  15.  19 (18 starttia)  17  0  0  0  1  5   McLaren-Renault  11.  21  50  0  0  0  0  9   Alpine-Renault  10.  22  81  0  1  0  0  15   Alpine-Renault  9.  22  81  0  0  0  0  14   Aston Martin Aramco-Mercedes  4.  22  206  0  8  0  1  19   Aston Martin Aramco-Mercedes  9.  24  70  0  0  0  2  14   Aston Martin Aramco-Mercedes  10.  24  56  0  0  0  0  10 Yhteensä (22 kautta)  428 (425 starttia)  2 393  32  106  22  26  274

 Tulokset kilpailuittain

KausiTalli123456789101112131415161718192021222324PisteetSijoitus2001Minardi AUS12 MAL13 BRAKesk. SMRKesk. ESP13 AUTKesk. MONKesk. CANKesk. EUR14 FRA17† GBR16 GER10 HUNKesk. BELDNS ITA13 USAKesk. JPN11023.2003Renault AUS7 MAL3 BRA3 SMR6 ESP2 AUTKesk. MON5 CAN4 EUR4 FRAKesk. GBRKesk. GER4 HUN1 ITA8 USAKesk. JPNKesk.556.2004Renault AUS3 MAL7 BHR6 SMR4 ESP4 MONKesk. EUR5 CANKesk. USAKesk. FRA2 GBR10 GER3 HUN3 BELKesk. ITAKesk. CHN4 JPN5 BRA4594.2005Renault AUS3 MAL1 BHR1 SMR1 ESP2 MON4 EUR1 CANKesk. USADNS FRA1 GBR2 GER1 HUN11 TUR2 ITA2 BEL2 BRA3 JPN3 CHN11331.2006Renault BHR1 MAL2 AUS1 SMR2 EUR2 ESP1 MON1 GBR1 CAN1 USA5 FRA2 GER5 HUNKesk. TUR2 ITAKesk. CHN2 JPN1 BRA21341.2007McLaren AUS2 MAL1 BHR5 ESP3 MON1 CAN7 USA2 FRA7 GBR2 EUR1 HUN4 TUR3 ITA1 BEL3 JPNKesk. CHN2BRA31093.2008Renault AUS4 MAL8 BHR10 ESPKesk. TUR6 MON10 CANKesk. FRA8 GBR6 GER11 HUN4 EURKesk. BEL4 ITA4 SIN1 JPN1 CHN4 BRA2615.2009Renault AUS5 MAL11 CHN9 BHR8 ESP5 MON7 TUR10 GBR14 GER7 HUNKesk. EUR6 BELKesk. ITA5 SIN3 JPN10 BRAKesk. ABU14269.2010Ferrari BHR1 AUS4 MAL13† CHN4 ESP2  MON6 TUR8 CAN3 EUR8 GBR14 GER1 HUN2 BELKesk. ITA1 SIN1 JPN3 KOR1 BRA3 ABU72522.2011Ferrari AUS4 MAL6 CHN7 TUR3 ESP5 MON2 CANKesk. EUR2 GBR1 GER2 HUN3 BEL4 ITA3 SIN4 JPN2 KOR5 IND3 ABU2 BRA42574.2012Ferrari AUS5 MAL1 CHN9 BHR7 ESP2 MON3 CAN5 EUR1 GBR2 GER1 HUN5 BELKesk. ITA3 SIN3 JPNKesk. KOR3 IND2 ABU2 USA3 BRA22782.2013Ferrari AUS2 MALKesk. CHN1 BHR8 ESP1 MON7 CAN2 GBR3 GER4 HUN5 BEL2 ITA2 SIN2 KOR6 JPN4 IND11 ABU5 USA5 BRA32422.2014Ferrari AUS4 MAL4 BHR9 CHN3 ESP6 MON4 CAN6 AUT5 GBR6 GER5 HUN2 BEL7 ITAKesk. SIN4 JPNKesk. RUS6 USA6 BRA6 ABU•91616.2015McLaren AUSLouk. MALKesk. CHN12 BHR11 ESPKesk. MONKesk. CANKesk. AUTKesk. GBR10 HUN5 BEL13 ITA18† SINKesk. JPN11 RUS11 USA11 MEXKesk. BRA15 ABU171117.2016McLaren AUSKesk. BHRLouk. CHN12 RUS6 ESPKesk. MON5 CAN11 EURKesk. AUT18† GBR13 HUN7 GER12 BEL7 ITA14 SIN7 MAL7 JPN16 USA5 MEX13 BRA10 ABU105410.2017McLaren AUSKesk. CHNKesk. BHR14† RUSDNS ESP12 MONWD CAN16† AZE9 AUTKesk. GBRKesk. HUN6 BELKesk. ITA17† SINKesk. MAL11 JPN11 USAKesk. MEX10 BRA8 ABU91715.2018McLaren AUS5 BHR7 CHN7 AZE7 ESP8 MONKesk. CANKesk. FRA16† AUT8 GBR8 GER16† HUN8 BELKesk. ITAKesk. SIN7 RUS14 JPN14 USAKesk. MEXKesk. BRA17 ABU115011.2021Alpine BHRKesk. EMI10 POR8 ESP17 MON13 AZE6 FRA8 STY9 AUT10 GBR7 HUN4 BEL11 NED6 ITA8 RUS6 TUR16 USAKesk. MXC9 SÃP9 QAT3 SAU13 ABU88110.2022Alpine BHR9 SAUKesk. AUS17 EMIKesk. MIA11 ESP9 MON7 AZE7 CAN9 GBR5 AUT10 FRA6 HUN8 BEL5 NED6 ITAKesk. SINKesk. JPN7 USA7 MXC19† SÃP5 ABUKesk.819.2023Aston Martin Aramco BHR3 SAU3 AUS3 AZE46 MIA3 EMIC MON2 ESP7 CAN2 AUT55 GBR7 HUN9 BEL5 NED2 ITA9 SIN15 JPN8 QAT68 USAKesk. MXCKesk. SÃP3 LVG9 ABU72064.2024Aston Martin Aramco BHR9 SAU5 AUS8 JPN6 CHN7 MIA9 EMI19 MON11 CAN6 ESP12 AUT18 GBR8 HUN11 BEL8 NED10 ITA11 AZE6 SIN8 USA13 MXCKesk. SÃP14 LVG11 QAT7 ABU9709.2025Aston Martin Aramco AUSKesk. CHNKesk. JPN11 BHR15 SAU11 MIA15 EMI11 MONKesk. ESP9 CAN7 AUT7 GBR9 BEL17 HUN5 NED8 ITAKesk. AZE15 SIN7 USA10 MXCKesk. SÃP146 LVG11 QAT77 ABU65610.2026Aston Martin Aramco AUS  CHN  JPN  BHR  SAU  MIA  CAN  MON  CAT  AUT  GBR  BEL  HUN  NED  ITA  ESP  AZE  SIN  USA  MXC  SÃP  LVG  QAT  ABU --
• Abu Dhabin GP:ssä 2014 jaettiin tuplapisteet.

 Merkkipaalut 
 Nro Merkkipaalu Ajetut GP:t Osakilpailu 1 Ensimmäinen kilpailu 1 Australian GP 2001 2 Ensimmäiset MM-pisteet 18 Australian GP 2003 3 Ensimmäinen palkintosija 19 Malesian GP 2003 4 Ensimmäinen paalupaikka 19 Malesian GP 2003 5 Ensimmäinen voitto 30 Unkarin GP 2003 6 100 MM-pistettä 46 Unkarin GP 2004 7 10 palkintosijaa 53 Malesian GP 2005 8 200 MM-pistettä 63 Saksan GP 2005 9 20 palkintosijaa 67 Belgian GP 2005 10 1. maailmanmestaruus 70 Kiinan GP 2005 11 10 voittoa 73 Australian GP 2006 12 10 paalupaikkaa 75 Euroopan GP 2006 13 300 MM-pistettä 76 Espanjan GP 2006 14 30 palkintosijaa 77 Monacon GP 2006 15 1. hattutemppu 78 Britannian GP 2006 16 2. maailmanmestaruus 88 Brasilian GP 2006 17 400 MM-pistettä 91 Bahrainin GP 2007 18 40 palkintosijaa 92 Espanjan GP 2007 19 10 nopeinta kierrosta 94 Kanadan GP 2007 20 100 kilpailua 100 Turkin GP 2007 21 500 MM-pistettä 113 Ranskan GP 2008 22 20 voittoa 120 Singaporen GP 2008 23 50 palkintosijaa 120 Singaporen GP 2008 24 600 MM-pistettä 141 Bahrainin GP 2010 25 700 MM-pistettä 152 Unkarin GP 2010 26 20 paalupaikkaa 155 Singaporen GP 2010 27 60 palkintosijaa 155 Singaporen GP 2010 28 800 MM-pistettä 157 Korean GP 2010 29 900 MM-pistettä 167 Euroopan GP 2011 30 70 palkintosijaa 169 Saksan GP 2011 31 1 000 MM-pistettä 173 Singaporen GP 2011 32 1 100 MM-pistettä 180 Malesian GP 2012 33 1 200 MM-pistettä 186 Euroopan GP 2012 34 80 palkintosijaa 187 Britannian GP 2012 35 30 voittoa 188 Saksan GP 2012 36 1 300 MM-pistettä 195 Intian GP 2012 37 200 kilpailua 200 Malesian GP 2013 38 1 400 MM-pistettä 201 Kiinan GP 2013 39 90 palkintosijaa 201 Kiinan GP 2013 40 20 nopeinta kierrosta 207 Saksan GP 2013 41 1 500 MM-pistettä 209 Belgian GP 2013 42 1 600 MM-pistettä 217 Brasilian GP 2013 43 1 700 MM-pistettä 227 Saksan GP 2014 44 1 800 MM-pistettä 264 Unkarin GP 2016 45 300 kilpailua 300 Kanadan GP 2018 46 1 900 MM-pistettä 315 Emilia-Romagnan GP 2021 47 2 000 MM-pistettä 345 Britannian GP 2022 48 100 palkintosijaa 359 Saudi-Arabian GP 2023 49 2 100 MM-pistettä 360 Australian GP 2023 50 2 200 MM-pistettä 369 Unkarin GP 2023 51 2 300 MM-pistettä 386 Miamin GP 2024 52 400 kilpailua 400 Meksikon GP 2024

Saavutukset

+Voitot Nro Kilpailu Lähtöruutu 1 Unkarin GP 2003 1. 2 Malesian GP 2005 1. 3 Bahrainin GP 2005 1. 4 San Marinon GP 2005 2. 5 Euroopan GP 2005 6. 6 Ranskan GP 2005 1. 7 Saksan GP 2005 2. 8 Kiinan GP 2005 1. 9 Bahrainin GP 2006 4. 10 Australian GP 2006 3. 11 Espanjan GP 2006 1. 12 Monacon GP 2006 1. 13 Britannian GP 2006 1. 14 Kanadan GP 2006 1. 15 Japanin GP 2006 5. 16 Malesian GP 2007 2. 17 Monacon GP 2007 1. 18 Euroopan GP 2007 1. 19 Italian GP 2007 1. 20 Singaporen GP 2008 15. 21 Japanin GP 2008 4. 22 Bahrainin GP 2010 3. 23 Saksan GP 2010 2. 24 Italian GP 2010 1. 25 Singaporen GP 2010 1. 26 Korean GP 2010 3. 27 Britannian GP 2011 3. 28 Malesian GP 2012 9. 29 Euroopan GP 2012 11. 30 Saksan GP 2012 1. 31 Kiinan GP 2013 3. 32 Espanjan GP 2013 5.

+PaalupaikatNroKilpailu 1 Malesian GP 2003 2 Unkarin GP 2003 3 Ranskan GP 2004 4 Malesian GP 2005 5 Bahrainin GP 2005 6 Ranskan GP 2005 7 Britannian GP 2005 8 Brasilian GP 2005 9 Kiinan GP 2005 10 Euroopan GP 2006 11 Espanjan GP 2006 12 Monacon GP 2006 13 Britannian GP 2006 14 Kanadan GP 2006 15 Kiinan GP 2006 16 Monacon GP 2007 17 Italian GP 2007 18 Unkarin GP 2009 19 Italian GP 2010 20 Singaporen GP 2010 21 Britannian GP 2012 22 Saksan GP 2012

+Nopeimmat kierrokset Nro Kilpailu 1 Kanadan GP 2003 2 Australian GP 2005 3 Euroopan GP 2005 4 Malesian GP 2006 5 San Marinon GP 2006 6 Britannian GP 2006 7 Kiinan GP 2006 8 Japanin GP 2006 9 Monacon GP 2007 10 Kanadan GP 2007 11 Italian GP 2007 12 Saksan GP 2009 13 Singaporen GP 2009 14 Bahrainin GP 2010 15 Britannian GP 2010 16 Italian GP 2010 17 Singaporen GP 2010 18 Korean GP 2010 19 Britannian GP 2011 20 Saksan GP 2013 21 Abu Dhabin GP 2013 22 Italian GP 2016 23 Unkarin GP 2017 24 Hollannin GP 2023 25 Kiinan GP 2024 26 Itävallan GP 2024

 Maailmanmestari kaudella 2005 ja 2006
 Voittoprosentti: 10,19
 Pistekeskiarvo per GP-startti: 6,09
 Eniten peräkkäisiä voittoja tallikaverista aika-ajoissa kauden aikana: 21
 15 peräkkäistä palkintosijaa (toiseksi eniten Michael Schumacherin jälkeen)
 5 hattutemppua (voitto, paalupaikka ja nopein kierros samassa kilpailussa)

Voittojen määrät osakilpailuissa
  Abu Dhabin Grand Prix: ei voittoja
  Australian Grand Prix: 1 voitto
 Azerbaidžanin Grand Prix: ei voittoa
  Bahrainin Grand Prix: 3 voittoa
  Belgian Grand Prix: ei voittoja
  Brasilian Grand Prix: ei voittoja
  Britannian Grand Prix: 2 voittoa
  Espanjan Grand Prix: 2 voittoa
  Euroopan Grand Prix: 3 voittoa
  Intian Grand Prix: ei voittoja
  Italian Grand Prix: 2 voittoa
 Itävallan Grand Prix: ei voittoja
  Japanin Grand Prix: 2 voittoa
  Kanadan Grand Prix: 1 voitto
  Kiinan Grand Prix: 2 voitto
  Korean Grand Prix: 1 voitto
  Malesian Grand Prix: 3 voittoa
  Meksikon Grand Prix: ei voittoja
  Monacon Grand Prix: 2 voittoa
  Ranskan Grand Prix: 1 voitto
  Saksan Grand Prix: 3 voittoa
   San Marinon Grand Prix: 1 voitto
  Singaporen Grand Prix: 2 voittoa
  Turkin Grand Prix: ei voittoja
  Unkarin Grand Prix: 1 voitto
  Venäjän Grand Prix: ei voittoja
  Yhdysvaltain Grand Prix: ei voittoja

Kilpailuinsinöörit
 Kaudet  Kilpailuinsinööri  Talli 2001   Minardi 2003–2004   Paul Monaghan  Renault 2005–2006   Rod Nelson  Renault 2007   Mark Slade  McLaren 2008   Dave Greenwood  Renault 2009   Simon Rennie  Renault 2010–2015   Andrea Stella  Ferrari, McLaren 2016–2018   Mark Temple McLaren

 Yksityiselämä 
Alonso asuu Oxfordissa Englannissa ja omistaa talon myös Genevenjärven rannalta Sveitsistä.

Alonso avioitui 17. marraskuuta 2006 El Sueño de Morfeo -yhtyeen laulajan Raquel del Rosarion kanssa Limanesissa. He erosivat joulukuussa 2011 yhteisellä päätöksellä. Alonso oli suhteessa venäläisen malli Darja Kapustinan kanssa vuosina 2012–2014. Sen jälkeen hän seurusteli toimittajan Lara Álvarezin kanssa vuodet 2014–2016. Vuosina 2016–2021 Alonso oli suhteessa italialaisen malli Linda Morsellin kanssa. Vuosina 2022–2023 hän seurusteli televisiojuontaja Andrea Schlagerin kanssa. Vuonna 2023 hän aloitti suhteen espanjalaisen toimittajan Melissa Jiménezin kanssa. Joulukuussa 2025 ilmoitettiin, että pari odottaa ensimmäistä lastaan, jonka laskettu aika on maaliskuussa 2026.

 Lähteet 

 Aiheesta muualla 

 Virallinen sivusto
 Formula One Database 

Luokka:Espanjalaiset Formula 1 -kuljettajat
Luokka:Formula 1 -maailmanmestarit
Luokka:Vuonna 1981 syntyneet
Luokka:Elävät henkilöt
Luokka:Seulonnan keskeiset artikkelit